Suchinthana/ta-wikipedia huggingface dataset:
ரோடொஸின் கொலோசஸ்

ரோடொஸின் கொலோசஸ் (Colossus of Rhodes) கிரேக்கத் தீவான ரோட்சில் ஈலியோஸ் கடவுளுக்காக எழுப்பப்பட்ட மாபெரும் சிலையாகும். 34 மீட்டர் உயரமாகவிருந்த இச்சிலை பழங்கால உலகின் மிக உயரமான சிலையாக இருந்தது. அதிசயங்களுள் ஒன்றாகும். இலிந்தோசின் சாரசினால் கி. மு. 292 - கி. மு. 280 காலப்பகுதியில் அமைக்கப்பட்ட இச்சிலை 56 ஆண்டுகளே நிலைத்திருந்தது. கி. மு. 224 இல் ஏற்பட்ட நிலநடுக்கத்தில் சிலையின் காற்பகுதியில் முறிவு ஏற்பட்டு விழுந்துவிட்டது.

மேற்கோள்கள் 

ஏழு பண்டைய உலக அதிசயங்கள்
ஒலிம்பியாவின் சேயுஸ் சிலை

ஒலிம்பியாவின் சேயுஸ் சிலை (Statue of Zeus at Olympia) கிமு 433 இல் சுமார் 12.4 மீ (41 அடி) உயரமுள்ள ஒரு மாபெரும் அமர்ந்த உருவம்பீடியசு என்னும் கிரேக்கச் சிற்பியால் கிரேக்க நாட்டில் செதுக்கப்பட்டு அங்குள்ள ஜீயசு கோயிலில் அமைக்கப்பட்டது.

இது பண்டைய உலகின் ஏழு அதிசயங்களில் ஒன்றாகக் கருதப்படுகிறது. கிபி 394 இல், இது கொன்ஸ்தந்தினோப்பிள் (தற்கால இஸ்தான்புல்) நகருக்கு எடுத்துச் செல்லப்பட்டிருக்கக்கூடும் என்றும், அங்கு தீக்கு இரையானதாகவும் சொல்லப்படுகிறது.

இந்தச் சிலை, இதற்கெனக் கட்டப்பட்ட கோயிலின் நிரலின் முழு அகலத்தையும் நிரப்பியிருந்ததாகச் சொல்லப்படுகிறது. சமகால மூலங்களின்படி, இது 12 மீட்டர் உயரத்தைக் கொண்டிருந்ததாகத் தெரிகிறது. சேயுஸ் தந்தத்தில் செதுக்கப்பட்டு, யானைத் தந்தம், தங்கம், கருங்காலி போன்றவற்றாலும் விலைமதிப்பற்ற கற்களாலும் இழைக்கப்பட்ட செடார் மரச் சிங்காசனத்தில் அமர்த்தப்பட்டிருந்தது. சேயுஸின் வலக்கரத்தில், வெற்றிக் கடவுளான (பெண்) நிக்கேயின் சிறிய சிலையும், இடக்கரத்தில் கழுகும் இருந்தது.

பின்வருவனவற்றையும் பார்க்கவும் 
 ஒலிம்பிக் விளையாட்டுக்கள்

மேற்கோள்கள்

வெளி இணைப்புகள் 
 Alaa K. Ashmawy's Statue of Zeus  at Olympia.
 Unmuseum's Statue of Zeus

ஏழு பண்டைய உலக அதிசயங்கள்
பண்டைய கிரேக்கக் கட்டிடக்கலை
அறிவியலில் 1600

'அறிவியலிலும் தொழில் நுட்பத்திலும் 1600 ஆம் ஆண்டு பல நிகழ்வுகளைக் கண்டுள்ளது. அவற்றுட் சில இங்கே பட்டியலிடப்பட்டுள்ளன.

நிகழ்வுகள்
 டிசம்பர் 31 - பிரித்தானியக் கிழக்கிந்தியக் கம்பனி நிறுவப்பட்டது.
 டடூசாக், பிரான்ஸின் முதலாவது வர்த்தக நிலையம் தலைநிலமான நியூ பிரான்சில் (இப்பொழுது கனடா) நிறுவப்பட்டது. 
 வில்லியம் கில்பர்ட், பூமியின் காந்தப் புலம் பற்றி விபரித்த டி மக்னட்டே என்ற நூலைப் பதிப்பித்தார், இதுவே நவீன புவிக்காந்தவியலின் ஆரம்பமாகும்.
 லுடோல்ப் வான் செயுலென் என்பவர் π (பை) இன் முதல் 35 தசம தானங்களை இச் சமயத்தில் கணக்கிட்டார்.
 வில்லியம் கில்பர்ட் மின்சாரத்தைக் குறிக்கும் ஆங்கிலச் சொல்லான electricity'' என்பதை முதலில் உபயோகித்தார். 
 சைமன் ஸ்டீவின் invents a carriage propelled by sails.

பிறப்புகள்
 ஜோன் ஒகில்பி, தேசப்படவியலாளர்

இறப்பு

மேற்கோள்கள்

அறிவியலின் வரலாறு
1600
மனித-வலுப் போக்குவரத்து

மனித-வலுப் போக்குவரத்து என்பது ஆட்களையும் பொருட்களையும் மனிதர்கள் தங்கள் சொந்த வலுவையோ அல்லது பிற மனிதர்களுடைய வலுவையோ பயன்படுத்தி ஓரிடத்திலிருந்து இன்னோரிடத்துக்கு நகர்த்துவதைக் குறிக்கும். இதுவும், விலங்கு-வலுப் போக்குவரத்துமே இயந்திரங்களுக்கு முற்பட்டகாலப் போக்குவரத்து முறைகளாகும். சில இயந்திரங்கள் மனித-வலு இயக்கத்தை மேம்படுத்தவும் பயன்படுத்தப்பட்டன. 

எடுத்துக்காட்டுகள்: 
மிதிவண்டிகள்
Canoeing
பனிச் சறுக்கு
ரிக்‌ஷா
Roller skate
படகு
Skateboard
Skiing
நீச்சல்
நடத்தல்

பின்வருவனவற்றையும் பார்க்கவும்
 விலங்கு-வலுப் போக்குவரத்து
 சாலையோர நடைமேடை
மனித-வலுப் போக்குவரத்து
எண்களின் பட்டியல்

இது எண்களைப் பற்றிய கட்டுரைகளின் ஒரு பட்டியலாகும்.

விகிதமுறு எண்கள்

முழு எண்கள்

இயற்கை எண்கள்

குறிப்பிடத்தக்க முழு எண்கள் 
கணித இயல்புகளுக்காகவோ அல்லது பண்பாட்டுக் காரணங்களுக்காகவோ குறிப்பிடத்தக்க ஏனைய எண்கள்:
 -1
 127
 137
 144
 222
 255
 273
 360
 496
 666
 720
 1001
 1729, இராமானுசன் எண்
 32767
 2147483647

ஏனைய சிறப்பாக அறியப்பட்ட முழு எண்கள் Steinhaus' Mega and Megiston, Moser's number, Skewes' number மற்றும் கிரகாமின் எண்.

எண் பெயரீடு

See How to name numbers in English for more information on nameing numbers.

மாற்றுப் பெயர்கள்

பின்ன/விகிதமுறு எண் 
 1/2
 0.25 (அனைத்து முடிவுறு தசமங்களும் விகிதமுறு எண்கள் - 0.5 ஆனது 5/10 என்றும் 0 .05 ஆனது 5/100 என்றும் எழுதப்படலாம்.)

விகிதமுறா எண்கள் மெய்யெண்கள்

அட்சரகணித விகிதமுறா உண்மை எண்கள் 
 இரண்டின் வர்க்கமூலம்: √2 = 1.41421...
 பொன் விகிதம்: (Golden ratio) φ = 1.61803...

விஞ்சிய உண்மை எண்கள் (Transcendental real numbers) 
 நேப்பியரின் மாறிலி: e = 2.71828...
 பை: π = 3.14159...
and probably
 Euler-Mascheroni constant: γ = 0.57721...
 Feigenbaum constants: δ = 4.6692... and α = 2.5029...

Hypercomplex numbers

அட்சரகணித சிக்கலெண்கள் 
 கற்பனை அலகு: i = √(-1)

ஏனைய அதிபரசிக்கலெண் (hypercomplex) எண்கள் 
 The quaternions
 The octonions
 The sedenions
 The dual numbers (with an infinitesimal)

சில வரம்பிலி (transfinite) எண்கள் 
 முடிவிலி பொதுவாக: ∞
 Aleph-null: ℵ0
 Aleph-one: ℵ1
 Beth-one, the cardinality of the continuum: 2ℵ0
 Other surreal numbers, ordinal numbers, and cardinal numbers

Number bases 
 அடி 2
 அடி 3
 அடி 4
 அடி 6
 அடி 8
 அடி 10
 அடி 12
 அடி 16
 அடி 20
 அடி 60
 அடி 64

தொகுதிப் பெறுமானமில்லாத எண்கள் 
 umpteen
 zillion
 gazillion

பின்வருவனவற்றையும் பார்க்கவும் 
 பிபனாச்சி எண்கள்
 மறை எண்கள்
 எண் பெயர்கள்
 ஆங்கில மொழி இலக்கங்கள்
 தமிழ் மொழி இலக்கங்கள்
 Orders of magnitude (numbers)
 பெரிய எண்கள்
 சிறிய எண்கள்
 சுய எண்கள்
 மிதவைப் புள்ளி
 பின்னம்
 பகா எண்கள்
 முதன்மை எண்களின் பட்டியல்
 முதன்மைச் சினைகளின் அட்டவணை
 கணித மாறிலி

மேற்கோள்கள்

எண்கள்
எண்ணுரு

எண்ணுரு அல்லது எண்குறி (Numeral) என்பது, ஒரு எண்ணைப் பிரதிநிதித்துவப்படுத்தும் ஒரு சொல், குறியீடு அல்லது குறியீடுகளின் சேர்க்கையாகும். "1, 2, 3, 4, 5,..." என் இன்று பரவலாகப் பயன்படுத்தப்படும் எண்ணுருக்கள் அராபிய எண்ணுருக்கள் எனப்படுகின்றன. இவை "I, II, III, IV, V, ..." என எழுதப்படும் ரோம எண்ணுருக்களிலிருந்து வேறுபட்டிருப்பினும், இரண்டும் ஒரே எண்களையே குறிக்கின்றன. இதேபோல சொற்களும் எண்ணுருக்களாகலாம். மேலே குறிப்பிட்ட எண்களை, "ஒன்று, இரண்டு, மூன்று, நான்கு, ஐந்து,...." எனச் சொற்களைப் பயன்படுத்தியும் இலகுவாக குறித்துக் காட்டலாம். கணனிச் சமூகத்துக்குப் பழக்கமான பதினறும எண்ணுரு முறைமையில் "A" தொடக்கம் "F" வரையிலான எழுத்துக்கள் எண்ணுருக்களை உருவாக்கப் பொதுவாகப் பயன்படுகின்றன. 

இவை, அளவு (முதலெண்) , வரிசையெண், அதிர்வெண் (ஒருமுறை, இருமுறை) மற்றும் பகுதி (பின்னம்) போன்ற உறவுகளை வெளிப்படுத்தலாம். 

சில வெவ்வேறுவகை எண்ணுருக்கள் பின்வருமாறு:

 அராபிய எண்ணுருக்கள்
 ரோம எண்ணுருக்கள்
 சீன எண்ணுருக்கள்
 கிரேக்க எண்ணுருக்கள்
 ஹீப்ரூ எண்ணுருக்கள்
 தாய் எண்ணுருக்கள்
 பபிலோனிய எண்ணுருக்கள்
 மாயர் எண்ணுருக்கள்

இவற்றையும் பார்க்கவும் 
 எண்ணுரு முறைமை
 கணித்தல்
 தசமங்கள்
 பின்னம்
 நூற்றுவீதம்
 கணிதக் குறியீடுகள்
 அலகு

மேற்கோள்கள் 

எண்ணுருக்கள்
எழுத்து முறைமைகளின் பட்டியல்

வெவ்வேறுவகை எழுத்து முறைமைகளின் விபரங்களுக்கு எழுத்து முறைமை கட்டுரையைப் பார்க்கவும். வித்தியாசமாக இருப்பின் மொழியின் பெயர், அதை எழுதப் பயன்பட்ட எழுத்தின் பெயரைத் தொடர்ந்து தரப்பட்டுள்ளது.

Logographic எழுத்து முறைமை
Hieroglypics - பண்டை எகிப்திய எழுத்து முறைமை
ஹான்சி (சீனம்)
டொங்பா (நக்சி)
வியட்நாமிய வரிவடிவம் (நொம், வழக்கிழந்தது)
யுர்ச்சென்
கன்ஜி (ஜப்பானியம்)
கிதான்
லீனியர் B
மாயன்
தங்குட்

அசையெழுத்துகள் (Syllabaries)
Carrier (டக்கேல்)
செல்டிபேரியன்
செரோக்கி
கிரீ
சைப்பிரோய்ட்
கே'எஸ் (Ge'ez), எதியோப்பிக் என்றும் அழைக்கப்படும்.
ஹிரகனா (ஜப்பானியம்)
ஐபீரியன்
இனுக்டிட்டுட்
கட்டக்கானா (ஜப்பானியம்)
பேலே(Kpelle)
நிஜூக்கா (Ndjuká) 
ஒஜிப்வே
வை
யி

ஒலியன் எழுத்து (Alphabets)
ஆர்மீனியன்
அவெஸ்தான்
பஸ்ஸா
பீதா குக்ஜு (அல்பேனியன்)
கொப்ட்டிக்
சிரில்லிக்
எல்பாசன் (அல்பேனியன்)
எட்ரஸ்கன்
பிரேஸர்
அசம்டாவ்ருலி (ஜோர்ஜியன்)
கிளகோலித்திக் (பழைய சேர்ச் சல்வோனிக்)
கோதிக்
கிரேக்கம்
ஹங்கேரியன் ரூனெஸ்
அனைத்துலக Phonetic Alphabet (IPA)
மன்ச்சு
ம்கேட்ருல் (ஜோர்ஜியன்)
மங்கோலியன்
லத்தீன்/ரோமன்
என்'கோ (மலின்கே, பம்பாரா, டயுலா)
நுஸ்கா-குகுரி (ஜோர்ஜியன்)
பழைய சேர்ச் சல்வோனிக்
ஓகம் (செல்ட்டிக் மொழி, பிக்ட்டிஷ்)
பழைய இத்தாலிக் alphabets (இலத்தீன்)
பழைய பெர்மிக், அல்லது அபுர் (கோமி)
ஒர்கோன் (Turkic runes)
பொல்லார்ட் மியாவோ (மியாவோ)
ரூனிக் alphabet (ஜெர்மானிக் மொழி)
சந்தாலி, அல்லது ஒல்' செமெட் 
சோமாலி alphabet
தாய் லூவே (லூவே)(Lue)
தானா (டிவேஹி)

Abjads
டைவ்ஸ் அகுரு (டிவேஹி)
அராமைக்
அரபி
மத்திய பார்சி
ஹீப்ரூ
பார்த்தியன் (மத்திய பார்சி)
நபத்தீயன் அரிச்சுவடி
சபீயன் அரிச்சுவடி
ப்சால்டர் (மத்திய பார்சி)
போனிசியன்
சிரியக்
தென் அராபியன் (சபைக், கட்டாபானிக், ஹிம்யாரிட்டிக் மற்றும் ஹத்ராமௌட்டிக்)
சமாரித்தான்
உகாரித்திக்
திபினாக் (தமாஷெக்)

Abugidas

அஹோம்
பாலி
பட்டக்
வங்காளம்
பிராமி
பேபயின் (தகாலொக்)
பர்மிய (பர்மிய மொழி, கரென் மொழி, மொன்
சம்
டெஹொங் (டெஹொங் டாய்)
தேவநாகரி (ஹிந்தி, சமஸ்கிருதம், மராட்டி, நேபாளி)
குஜராத்தி (குஜராத்தி, கச்சி)
குர்முகி (பஞ்சாபி)
ஹனூனோ'ஓ
பஹாவ் ஹ்மொங் (ஹ்மொங்)
ஜாவானியன்
கன்னடம் (கன்னடம், துளு)
கரோஷ்ட்டி அரிச்சுவடி (காந்தாரி, சமஸ்கிருதம்)
கெமர்
லாவோ
லெப்ச்சா
லிம்பு
லொண்டாராவும் மகசாரும் அரிச்சுவடி புகிஸ், மகசார், மற்றும் மண்டர்
மலையாளம்
மோடி (மராட்டி)
ஒரியா
பக்ஸ்-பா (மங்கோலியம்
ரஞ்சனா (நேவாரி)
ககங்கா (ரேஜாங்)
சிங்களம் 
சோராங் சொம்பெங்
சௌராஷ்டிரம்
சொயோம்போ
சிலோட்டி நாக்ரி
தகாலொக்
தக்பன்வா
தாய் டாம்
தமிழ்
தெலுங்கு
தாய்
திபேத்தியன்
தொச்சாரியன்
வராங் க்ஷிதி

புரிந்துகொள்ளப்படாத எழுத்து முறைமை (Undeciphered)
இந்த எழுத்து முறைகள் இன்னும் முழுமையாகப் புரிந்துகொள்ளப்படவில்லை.

கோடெக்ஸ் செராபினியனஸ்
எட்ரஸ்க்கன்
முதல்நிலை-எலமைட்
சிந்துவெளி/ஹரப்பா வரிவடிவம்
பழைய எலமைட்
லீனியர் A
பைஸ்ட்டோஸ் தட்டு
மெரோய்ட்டிக்
வொய்னிச் Manuscript
ரொங்கோ ரொங்கோ
வின்கா (பழைய ஐரோப்பிய மொழி)

மூலம்
Omniglot - எழுத்து முறைமைகளுக்கான வழிகாட்டி

எண்கள்
ரோலண்ட் ஹில்

ரோலண்ட் ஹில் (Rowland Hill, டிசம்பர் 3, 1795 - ஆகஸ்ட் 27, 1879), நவீன அஞ்சல் சேவையைக் கண்டுபிடித்தவர் என்ற பெருமைக்குரியவர் ஆவார். இவர் இங்கிலாந்தின் வோசெஸ்டர்ஷயரிலுள்ள கிடெர்மின்ஸ்டெர் என்னுமிடத்தில் பிறந்தவர்.

ரோலண்ட் ஹில், சில காலம் ஆசிரியராகப் பணியாற்றினார். 1837 ஆம் ஆண்டு, தனது 42 ஆவது வயதில் "தபால் அலுவலகச் சீர்திருத்தம்: இதன் முக்கியத்துவமும் நடைமுறைச் சாத்தியமும்" ("Post Office Reform: its Importance and Practicability") என்ற அவரது பிரபலமான பிரசுரத்தை வெளியிட்டார். இப் பிரசுரத்தில் அவர் அதிகாரப்பூர்வ, முன்னரே அச்சடிக்கப்பட்ட கடித உறைகளையும், ஒட்டத்தக்க தபால்தலைகளையும் வெளியிடவேண்டிய அவசியத்தை எடுத்துக்காட்டினார். பிரித்தானியத் தீவுகளுக்குள் எந்த இடத்துக்கும் அரை அவுன்ஸ் நிறையுள்ள தபாலை அனுப்புவதற்குக் குறைந்த சீரான கட்டணமான ஒரு பென்னியை அறவிடவேண்டுமெனவும் அவர் ஆலோசனை வழங்கினார்.

இதற்கு முன்னர் தபால் விநியோகம் செய்யப்பட வேண்டிய தூரத்தையும், கடிதத்தின் தாள்களின் எண்ணிக்கைக்கும் ஏற்பவே கட்டணம் அறவிடப்பட்டது.  ரோலண்ட் ஹில்லின் ஆலோசனைப்படி, ஒரு பென்னி கட்டணம், குறிப்பிட்ட நிறைக்கு உட்பட்ட கடிதமொன்றை நாட்டின் எந்தமூலைக்கும் அனுப்ப முடிந்தது. முன்னர் தபால் கட்டணம் 4d க்கும் கூடுதலாகவே இருந்தது.

எனினும் சேவைக்கான கட்டணத்தைச் செலுத்துவது அனுப்புனரா, பெறுனரா என்ற பிரச்சினை தீர்க்கப்படாமல் தொடர்ந்தும் விருப்பத்துக்குரியதாகவே இருந்துவந்தது.தபாலதிபர் நாயகமாக (Postmaster general) இருந்து ரோலண்ட் ஹில் எடுத்த முயற்சிகள் பல ஆண்டுகள் பலனளிக்காமலேயிருந்தது.

குறைந்த கட்டணம், எழுத வாசிக்கத்தெரிந்த கூடுதலானவர்கள் தபால் சேவையைப் பயன்படுத்த வழி செய்தது. 1840 மே 6ஆம் திகதி முதலாவது தபால்தலை வெளியிடப்படுவதற்கு முன்னரே, அதே ஆண்டு ஜனவரி 10 ஆம் திகதி, முன்கட்டணம் செலுத்தப்படக்கூடிய கடித உறையுடன், சீரான பென்னி தபால் சேவை ஆரம்பித்துவைக்கப்பட்டது.

மேற்கோள்கள்

அஞ்சல் தலை சேகரிப்பு
1795 பிறப்புகள்
1879 இறப்புகள்
ஆங்கிலேயக் கண்டுபிடிப்பாளர்கள்
இராஜீவ் காந்தி

இராசீவ் காந்தி (Rajiv Gandhi) (ஆகத்து 20, 1944 - மே 21, 1991), இவரது தாயாரான பிரதமர் இந்திரா காந்தி 1984, அக்டோபர் 31 ஆம் திகதி சுட்டுக்கொல்லப்பட்டதன் பின் இந்தியப் பிரதமரானவர்.

இந்தியாவின் புகழ்பெற்ற அரசியல் குடும்பத்தில் பிறந்தும், அரசியல் மீது ஆர்வமில்லாது, விமான ஓட்டும் தொழிலில் ஈடுபட்டிருந்தார். தாயார் இந்திரா காந்தியால் வாரிசாக வளர்க்கப்பட்டு வந்தவரெனக் கருதப்பட்ட இவரது தம்பியான சஞ்சய் காந்தி, விமான விபத்தொன்றில் காலமான பின்னர், மிகுந்த தயக்கத்துடன் வற்புறுத்தலுக்கு இணங்கி அரசியலுக்கு வந்தார். 1981 பெப்ரவரியில், சஞ்சய் காந்தியின் தொகுதியான உத்தரப் பிரதேசத்திலுள்ள, அமேதி மக்களவைத் தொகுதியில் போட்டியிட்டு வெற்றி பெற்றார்.

21 மே 1991 அன்று திருப்பெரும்புதூரில் தற்கொலைப் படையினரால் வெடிகுண்டு மூலம் இராசீவ் காந்தி படுகொலை செய்யப்பட்டார்.

சமய நல்லிணக்க நாள்
இராசீவ் காந்தி பிறந்த நாளான ஆகத்து, இருபதாம் நாளை இந்தியாவில் சமய நல்லிணக்க நாளாக அனைத்து அரசு மற்றும் கல்வி நிறுவனங்களில் உறுதி மொழி எடுத்துக் கொண்டாடப்படுகிறது.

இவற்றையும் பார்க்கவும் 
 இராசீவ் காந்தி படுகொலை
 இந்தியப் பிரதமர்கள்

வெளி இணைப்புகள் 
 இந்தியப் பிரதமரின் அதிகாரப்பூர்வ வலைத்தளம்
 இந்தியப் பிரதமர்களின் தபால் தலைகள்
 இந்தியப் பிரதமர்

குறிப்புகள் 

கொலை செய்யப்பட்ட அரசுத் தலைவர்கள்
இந்தியப் பிரதமர்கள்
இந்திய வெளிவிவகாரத்துறை அமைச்சர்கள்
1944 பிறப்புகள்
1991 இறப்புகள்
இந்தியாவில் கொலை செய்யப்பட்ட அரசியல்வாதிகள்
நேரு-காந்தி குடும்பம்
இந்திய எதிர்க்கட்சித் தலைவர்கள்
இந்திய நிதியமைச்சர்கள்
இந்திரா காந்தி அமைதிப் பரிசு பெற்றவர்கள்
10வது மக்களவை உறுப்பினர்கள்
7வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
வூல்ஸ்தோர்ப் மனோர்

இங்கிலாந்து, லிங்கன்ஷயர் என்னுமிடத்திலுள்ள வூல்ஸ்தோர்ப் மனோர் (Woolsthorpe Manor), சர். ஐசாக் நியூட்டன் பிறந்தவீடாகும். இவர் 1642, டிசம்பர் 25ல் (பழைய காலக்கணிப்பு) இங்கே பிறந்தார். அக்காலத்தில் இது செம்மறி ஆடுகளை வளர்க்கும் ஒரு பண்ணையாக இருந்தது. இதன் காரணமாகவே "வூல்" (கம்பளி) என்ற சொல் இப் பெயரில் உள்ளது. "தோர்ப்" என்பது டேனிஷ் மொழியில் பண்ணையைக் குறிக்கும். 

கொள்ளை நோய் (plague) காரணமாக கேம்பிரிச் பல்கலைக்கழகம் மூடப்பட்டபோது, நியூட்டன் இங்கே வந்தார். ஒளி மற்றும் ஒளியியல் சம்பந்தமான சோதனைகள் உட்படப் பல புகழ் பெற்ற இவரது சோதனைகளுக்குக் களமாக அமைந்தது இவ்விடமே. 

17 ஆம் நூற்றாண்டில் சில வீடுகளைக் கொண்ட ஒரு குடியிருப்பாக (hamlet) இருந்த வூல்ஸ்தோர்ப், இன்று பல நூறு வீடுகளைக் கொண்ட ஒரு சிறு ஊராக வளர்ந்துள்ளது. வூல்ஸ்தோர்ப் மனோர் அமைந்திருந்த நிலத்தின் பெரும்பகுதி, அண்மையிலிருந்த ஒரு குடும்பத்தினருக்கு விற்கப்பட்டது. இதற்கு அருகிலிருந்த வெற்று நிலங்கள் பலவற்றிலும் கட்டிடங்கள் கட்டப்பட்டுவிட்டன. ஆயினும், வூல்ஸ்தோர்ப் மனோர் இன்றும் ஊரின் எல்லையை அண்டி, வயல்கள் சூழ அமைந்துள்ளதைக் காணலாம். 

தேசிய நம்பிக்கை நிதியத்தின் பொறுப்பிலுள்ள இக் கட்டிடம், வசந்த காலம் முதல் இலையுதிர் காலம் வரை பொது மக்கள் பார்வைக்காகத் திறந்துவிடப்படுகின்றது. 

வூல்ஸ்தோர்ப் மனோர், இலண்டனிலிருந்து ஏறத்தாழ 100 மைல்கள் தொலைவிலுள்ளது. இங்கிருந்து வடக்காகப் பத்து மைல் தொலைவிலுள்ள, கிரந்தாம் (Grantham) புகைவண்டி நிலையத்திலிருந்து, மோட்டார் வண்டியில் இவ்விடத்திற்குச் செல்லமுடியும். வூல்ஸ்தோர்ப் என்னும் பெயரில் லிங்கன்ஷயரில் இன்னொரு ஊரும் உள்ளது. இது "பீவர் அருகிலுள்ள வூல்ஸ்தோப்" எனவும், வூல்ஸ்தோர்ப் மனோர் அமைந்துள்ள இடம், "கோல்ஸ்வர்த் அருகிலான வூல்ஸ்தோர்ப்" எனவும் குறிப்பிடப் படுகின்றன.

மேற்கோள்கள்

வெளியிணைப்புகள்

 தேசிய நம்பிக்கை நிதியத்தின் இணையத் தளத்திலுள்ள, வூல்ஸ்தோர்ப் மனோர் பக்கம்
ஐக்கிய இராச்சியம்

de:Woolsthorpe-by-Colsterworth#Woolsthorpe Manor
திரித்துவக் கல்லூரி, கேம்பிறிஜ்

இங்கிலாந்தின், கேம்பிரிட்ஜிலுள்ள கேம்பிரிட்ஜ் பல்கலைக் கழகத்தின் ஒரு பகுதியே திரித்துவக் கல்லூரி ஆகும். கேம்பிரிட்ஜிலுள்ள கல்லூரிகளில் மிகப் பெரியது இதுவே. அத்துடன் ஒக்ஸ்பிரிட்ஜ் கல்லூரிகளில் அதிக நிதி வளம் கொண்டதும் இதுவேயாகும். £700 மில்லியன்களுக்கு காப்புறுதி செய்யப்பட்டிருப்பதாகக் கூறப்படும் இதன் கட்டிடங்களுக்குப் புறம்பாக, இதற்குரிய அறக்கொடைகளும் £700 மில்லியன்கள் வரை உள்ளதாகக் கூறப்படுகின்றது. கல்வி மற்றும் ஆய்வுத் துறைகளில் சிறப்பான சாதனைகள் புரிந்துள்ள இக் கல்லூரி, மாணவர்வீத அடிப்படையில், உலகிலேயே மிக அதிக அளவில் அறக்கொடை பெறும் கல்வி நிறுவனங்களில் ஒன்றாகவும் உள்ளது. 

திரித்துவக் கல்லூரி, மிகச் சிறப்பான கல்விமரபைக் கொண்டது. இக் கல்லூரியைச் சேர்ந்தவர்கள் முப்பத்தொரு நோபல் பரிசுகளை வென்றுள்ளார்கள். இது பெரும்பாலான நாடுகள் பெற்ற நோபல் பரிசுகளின் எண்ணிக்கையிலும் அதிகமாகும்.  அமெரிக்கா, ஜெர்மனி, ஐக்கிய இராச்சியம், பிரான்ஸ் ஆகிய நாடுகள் மட்டுமே இதைவிடக் கூடிய எண்ணிக்கையில் நோபல் பரிசு பெற்றவர்களைக் கொண்டுள்ளன. இக் கல்லூரியைச் சார்ந்தவர்கள் பலர் மிகவும்புகழ் பெற்றவர்களாக இருந்திருக்கிறார்கள். இவர்களுள் ஐசாக் நியூட்டன் சிறப்பாகக் குறிபிடத்தக்கவர்.

வரலாறு

ஏற்கெனவேயிருந்த, "மைக்கேல்ஹவுஸ்" மற்றும் "கிங்ஸ்ஹோல்" ஆகிய இரண்டு கல்லூரிகளை இணைத்தது மூலம் 1546 ஆம் ஆண்டில் எட்டாம் ஹென்றியால் இக்கல்லூரி நிறுவப்பட்டது. இவற்றுள் மைக்கேல்ஹவுஸ் 1324 இல் ஹார்வே டி ஸ்டண்டன் என்பவரால் நிறுவப்பட்டது. கிங்ஸ்ஹோல் 1317 இல் இரண்டாம் எட்வேர்டால் நிறுவப்பட்டு, 1337 இல் மூன்றாம் எட்வேர்டால் மீண்டும் மீளமைப்புச் செய்யப்பட்டது. 

அக்காலத்தில், ஹென்றி அரசன் தேவாலயங்களுக்கும், கிறிஸ்தவ மடாலயங்களுக்கும் உரிய நிலங்களைக் கையகப்படுத்தி வந்தான். கேம்பிரிட்ஜ், ஒக்ஸ்போர்ட் ஆகிய பல்கலைக் கழகங்கள் சமய நிறுவனங்களாயும், பெரும் நிதி வளம் உள்ளவையாகவும் இருந்த காரணத்தால், இவையும் அரசால் கையகப்படுத்தப்படும் என எதிர்பார்க்கப்பட்டது. அரசனும், எந்தக் கல்லூரியின் நிலங்களையும் கையகப்படுத்த வழிசெய்யும் சட்டமொன்றை நாடாளுமன்றத்தில் உருவாக்கினான். 

கையகப்படுத்தப்படுவதில் இருந்து தப்ப வேண்டிய நிலைக்குள்ளான பல்கலைக் கழகங்கள் இரண்டும் அரசனின் ஆறாவது மனைவியான கத்தரீன் பார் (Catherine Parr) இதைத் தடுக்க வழிசெய்யுமாறு வேண்டிக்கொண்டன. கத்தரீனின் தலையீட்டின் பேரில், பல்கலைக் கழகங்களைக் கையகப் படுத்தாது விட்டதுமன்றிப் புதிய கல்லூரியொன்றை உருவாக்கவும் அரசன் உடன்பட்டான். எனினும் அரசின் நிதியிலிருந்து இதற்குச் செலவு செய்ய விரும்பாத அரசன், முன்னர் குறிப்பிட்ட இரண்டு கல்லூரிகளையும், ஆறு தங்கும் விடுதிகளையும் இணத்துத் திரித்துவக் கல்லூரியை உருவாக்கினான். இவற்றுடன் தேவாலயங்களிடம் இருந்து நிலங்களையும் சேர்த்துக் கொண்டதனால் இது மிகப்பெரிய அளவுகொண்டதாயும், பணக்காரக் கல்லூரியாகவும் ஆனது.

மேற்கோள்கள் 

ஐக்கிய இராச்சியத்திலுள்ள பல்கலைக்கழகங்கள்
விண்வீழ்கல்

விண்வீழ்கல் அல்லது உற்கை (meteorite) என்பது ஒப்பீட்டளவில் சிறிய, பூமிக்கு வெளியிலிருந்து, பூமியின் மேற்பரப்பை அடையும் பொருளாகும். விண்வெளியில் இருக்கும்போது இது விண்கல் என அழைக்கப்படுகிறது. சூரிய மண்டலத்தில் பில்லியன் கணக்கில் சிறு கற்களும், உலோகப் பாறைகளும் நீந்திக் கொண்டிருக்கின்றன. இந்த விண்கற்கள் பூமியின் காற்று மண்டலத்திற் கூடாக, அதிவேகத்தில் வந்தடையும் போது, வளி மண்டலத்தின் உராய்வு வெப்பத்தினால் எரிந்து, ஒளிரும் பாதையை ஏற்படுத்துகின்றன. அப்பொழுது இவை எரிகல் அல்லது எரி நட்சத்திரம் (எரி வெள்ளி) என அழைக்கப்படுகின்றன. இவற்றில் சில முழுவதுமாக எரிந்து வளி மண்டலத்துடன் கலந்து விடுகின்றன. சில பூமியிலே விழுந்து, பாரிய பள்ளங்களை ஏற்படுத்தியுள்ளன.

இதனையும் பாருங்கள் 
விண்கல் மழை
வால்மழை

மேற்கோள்கள்

வெளி இணைப்புகள்
பல கோடி ஆண்டுகளுக்கு முன் புவியைத் தாக்கிய இராட்சத விண்கல்

 
விண்வெளி அறிவியல்
புவி இயற்பியல்
இந்திய-ஈரானிய மொழிகள்

இந்தோ-ஈரானிய மொழிகள் வழக்கிலிருக்கும் இந்தோ-ஐரோப்பிய மொழிகளுள், கிழக்கு எல்லையில் உள்ளவையாகும். இந்தோ-ஐரோப்பிய மொழிகள் சார்ந்த மிகப் பழைய பதிவுகளில் இம் மொழிகளுக்கு நல்ல இடம் உண்டு. யூரல்களின் தென்பகுதியைச் சூழவுள்ள பகுதிகளில் இவை தோற்றம் பெற்றன. இவர்கள் கஸ்பியன் கடலின் கிழக்கிலும், தெற்கிலும் ஈரான், ஆப்கானிஸ்தான், பாகிஸ்தான் போன்ற இடங்களில் குடியேறியபோது மொழி பிரிவடைந்தது. இவர்களுடைய பரவல் தேரின் கண்டுபிடிப்புடன் தொடர்புபட்டிருப்பதுபோல் தெரிகிறது.

முக்கிய இந்தோ-ஆரிய மொழிகள்:

 சமஸ்கிருதம்
 அஸ்ஸாமிய மொழி
 வங்காள மொழி
 குஜராத்தி மொழி
 ஹிந்தி மொழி
 மைதிலி மொழி
 மராட்டி மொழி
 நேபாளி மொழி
 ஒரியா மொழி
 பாளி
 பஞ்சாபி மொழி
 உரோமானி மொழி - ஜிப்சிகளின் மொழி
 சிந்தி மொழி
 திவெயி மொழி
 சிங்கள மொழி
 உருது

முக்கிய தார்டிக் மொழிகள்:

 தாமேலி மொழி
 தொமாக்கி மொழி
 கவார்-பாட்டி மொழி
 கலாசா மொழி
 காஷ்மீரி மொழி
 கோவார் மொழி
 கோஹிஸ்தானி மொழி
 நிங்கலாமி மொழி
 பஷாயி மொழி
 பலூரா மொழி
 ஷினா மொழி
 ஷுமாஸ்தி மொழி

முக்கிய நூரிஸ்தானி மொழிகள்:

 அஷ்குன் மொழி
 கம்விரி மொழி
 கதி மொழி (பஷ்காலி)
 பிரசுனி மொழி (வசி-வெரி)
 ட்ரெகாமி மொழி
 வைகாலி மொழி (கலஷா-ஆலா)

முக்கிய ஈரானிய மொழிகள்:

 பாரசீக மொழி
 அவெஸ்தான் மொழி (வழக்கொழிந்தது)
 பஹ்லவி மொழி - "மத்திய பாரசீகம்"
 பாஷ்தூ மொழி
 டாரி மொழி
 தாஜிக் மொழி
 ஒஸ்ஸிட்டிக் மொழி
 குர்தி மொழி
 பலூச்சி மொழி
 தாலிஷ் மொழி
 தாத் மொழி

பின்வருவனவற்றையும் பார்க்கவும் 

 மொழிகளும், மொழிக் குடும்பங்களும்

மேற்கோள்கள்

மொழிக் குடும்பங்கள்
இந்திய-ஈரானிய மொழிகள்
பாளி

பாளி (Pali) எனப்படுவது ஒரு மத்திய இந்தோ-ஆரிய அல்லது பிராகிருத மொழியாகும். பௌத்த சமயத்தின் பழம்பெரும் நூல்களைக் கொண்ட மொழி என்ற சிறப்பையும் பெருமையையும் கொண்டது. தேரவாத பௌத்தத்தின் சமய நூல்கள் இம்மொழியில் எழுதப்பட்டிருப்பதன் காரணமாக இம் மொழி மிகவும் பிரபலமானது.

பாளி பல்வேறு வரிவடிவங்களில் எழுதப்பட்டு வந்துள்ளது. தேவநாகரியிலிருந்து லாவோ வரையும், பல்வேறு இந்திய எழுத்து வடிவங்களிலும், பாளி நூற் சபையைச் (Pali Text Society) சேர்ந்த தொமஸ் வில்லியம் றீஸ் டேவிட் என்பவரால் உருவாக்கப்பட்ட ரோமனாக்கம் செய்யப்பட்ட எழுத்து முறையிலும் பாளி எழுதப்படுகிறது. 

சில தேரவாத பௌத்தர்கள் புத்தர் பேசிய மொழி பாளியே என்று கருதுகிறார்கள். எனினும் பாளி மொழி பற்றிப் பல்வேறு கருத்து வேறுபாடுகள் உள்ளன. சமஸ்கிருதம் உயர் குடியினரதும், படித்தவர்களதும் மொழியாயிருந்தபோது, பாளியே சாதாரண மக்களது மொழியாயிருந்ததெனக் கூறுவோர் ஒருபுறமிருக்க, பாளி எக்காலத்திலும் பேசப்பட்டதில்லை எனக் கருதுவோரும் உள்ளனர்.

பௌத்த நூல்களைக் கற்பதற்கும் ஓதுவதற்குமாகவே பாளி தற்காலத்தில் பயிலப்பட்டு வருகிறது. ஐக்கிய இராச்சியத்திலுள்ள பாளி நூற் சபை, 1881ல் அது நிறுவப்பட்டதிலிருந்து, மேல் நாட்டறிஞர்களின் பாளி மொழி ஆய்வை ஊக்குவிப்பதில் முக்கிய உந்து சக்தியாக உள்ளது.

செம்மொழி தகுதி
6 அக்டோபர் 2024 அன்று  இந்தியப் பண்பாட்டு அமைச்சகத்தால் பாளி மொழிக்கு செம்மொழி தகுதி வழங்கப்பட்டது.

இவற்றையும் பார்க்கவும் 
 சமஸ்கிருதம்
 பிராகிருதம்

மேற்கோள்கள்

வெளி இணைப்புகள் 

The Pali Text Society's Pali-English Dictionary
 Pali Text Society 
 Pali Canon 
 தமிழில் பாளிமொழிச் சொற்கள்

பாளி
இந்திய-ஆரிய மொழிகள்
இந்திய மொழிகள்
இந்தியச் செம்மொழிகள்
உருது

<table border="1" cellpadding="2" cellspacing="0" align="right" width="300">
Urdu (اردو)
பேசப்படுவது:பாகிஸ்தான், இந்தியா மற்றும் 19 வேறு நாடுகள்
பேசுபவர்கள் தாய்மொழி: 10.4 கோடி
மொத்தம்: 48 கோடி
பொதுபகுப்பு:இந்திய-ஐரோப்பியம்
 இந்திய-ஈரானியம்
  இந்திய-ஆரியம்
   மத்திய வலயம்
      உருது
உத்தியோகபூர்வ நிலை
அரசகரும மொழி:பாகிஸ்தான், இந்தியா
ஒழுங்குபடுத்தப் படுவது: ஒழுங்குபடுத்தப் படுவதில்லை</td></tr>
மொழிக்கான குறியீடு
ISO 639-1:ur
ISO 639-2:urd
SIL:URD
</table>
உருது (Urdu'') 13-ஆம் நூற்றாண்டில் உருவான ஒரு இந்தோ-ஐரோப்பிய மொழியாகும். உருது, இந்தியுடன் சேர்த்து இந்துசுத்தானி என அழைக்கப்படுகின்றது. மண்டரின், ஆங்கிலம் ஆகியவற்றுக்கு அடுத்தபடியாக மூன்றாவது கூடிய அளவு மக்களால் புரிந்து கொள்ளப்படக்கூடியது இந்துஸ்தானியேயாகும். தாய் மொழியாகப் பேசுபவர்களின் எண்ணிக்கையின் அடிப்படையில் உருது உலகின் 20-ஆவது பெரிய மொழியாகும். 6 கோடி மக்கள் இதனைத் தாய் மொழியாகக் கொண்டுள்ளார்கள். இரண்டாவது மொழியாகக் கொண்டுள்ளவர்கள் உட்பட 11 கோடிப் பேர் இதனைப் பேசுகிறார்கள். உருது பாகிஸ்தானின் அரசகரும மொழியாகவும், இந்தியாவின் அரசகரும மொழிகளுள் ஒன்றாகவும் விளங்குகிறது. முகலாய அரசர்கள் இந்தியாவிற்கு படையெடுத்து வந்த காலகட்டத்தில் அவர்களின் படையிலிருந்த பார்சி, அரபி, துருக்கி மொழிகளைப் பேசிய படை சிப்பாய்களுக்கும், அப்படையில் இணைந்த கடிபோலி (ஹிந்தியின் ஒரு கிளை மொழி) பேசிய ஹிந்து சிப்பாய்களுக்குமிடையே
ராணுவக் கூடாரங்களில் ஏற்பட்ட மொழி பரிவர்த்தனையில் தோன்றிய மொழி. ராணுவக் கூடாரங்களில் தோன்றி, பரவி செழிப்படைந்ததால் 'உருது' என்று பெயர் பெற்றது. துருக்கி மொழியில் ராணுவம் தற்காலிகமாக தங்கும் இடங்களை (army camps) ஒர்து என்று அழைப்பர்.

 உருது மொழி பேசப்படும் நாடுகள் 
 ஆப்கானிஸ்தான் 
 பாகாரேயின்
 வங்காளதேசம் - 3,00,000 (2008)
 பொட்ஸ்வானா 
 பிஜி
 ஜெர்மனி
 கயானா
 இந்தியா - 5,07,72,631 (2011)
 பாகிஸ்தான் - 1,47,06,159 முதல் 3,00,00,000 வரை (2017 & 2013)
 மலாவி 
 மொரீசியஸ் - 64,000
 நேபாளம் - 4,13,785 (2021)
 நோர்வே 
 ஓமான்
 கட்டார்
 சவூதி அரேபியா, 
 தென்னாபிரிக்கா - 1,70,000
 தாய்லாந்து
 ஐக்கிய அரபு அமீரகம், 
 ஐக்கிய இராச்சியம் - 2,70,000 (2016) 
 ஐக்கிய அமெரிக்கா - 3,97,502 (2013)
 சாம்பியா
 ஆஸ்திரேலியா - 69,131 (2016)
 கனடா - 2,10,815 (2016)

மேற்கோள்

வெளி இணைப்புகள்

இந்திய-ஆரிய மொழிகள்
பாக்கித்தானின் மொழிகள்
இந்திய மொழிகள்
உருது மொழி
கேரளக் கட்டடக்கலை

கேரளக் கட்டடக்கலை என்பது இந்தியாவின் தென் மாநிலங்களிலொன்றான கேரளாவில் உருவாகி வளர்ந்த கட்டடக்கலைப் பாணியாகும். இந்தியாவின் பெரும்பாலான கட்டடக்கலைப் பாணிகளோடு ஒப்பிடும்போது கேரளக் கட்டடக்கலை தனித்தன்மை வாய்ந்ததாகத் திகழ்கிறது. இப்பாணியில் மரம், ஓடு என்பவற்றின் தாராள உபயோகமும், கூரைக்கு முக்கியத்துவம் கொடுக்கும் இதன் வடிவமும், நேபாள, சீன மற்றும் பல்வேறு தென்கிழக்காசியக் கட்டடக்கலைப் பாணிகளுக்கு நெருங்கியவையாகத் தெரிகின்றன.

பண்டைய தமிழ் அரசுகளிலொன்றான சேர நாடான இன்றைய கேரளம், மலைகள் முதலிய இயற்கை அரண்களினால் அயல் பிரதேசங்களிலிருந்து வேறாக்கப்பட்டிருப்பதன் காரணமாக, அவ்வாறான பிரதேசங்களின் கட்டடக்கலைப் பாணிகளின் தாக்கம் குறைவாக இருந்ததால், கேரளம் தனித்துவமான பாணியொன்றை வளர்த்துக்கொள்ளக் கூடியதாக இருந்ததெனலாம். மர வளங்களைப் பெருமளவில் கொண்ட இந்த மாநிலத்தின் கட்டடக்கலையில் மரத்தின் பெருமளவிலான பயன்பாடு இருந்தது விளங்கத் தக்கதே. கேரளக் கட்டிக் கலையின் முக்கியமான பகுதி அதன் கோயில் கட்டடக்கலை ஆகும். அது தென்னிந்தியக் கோயில் கட்டடக்கலையில் இருந்து வேறுபட்டு உள்ளது. திருவனந்தபுரம் பத்மநாபசாமி கோயில் போன்ற சில மட்டும் தென்னிந்தியக் கட்டிக் கலையைச் சார்ந்ததாக உள்ளன. கேரளத்தின் மற்ற கோயில்கள் அதன் தனித்தன்மை வாய்ந்த கட்டடக்கலையைப் பிரதிபலிப்பவை. தமிழ்நாட்டுக் கட்டடக்கலையில் கோயில்களுக்கு முக்கியமான பங்கு உண்டு. என்றாலும் தமிழ்நாட்டு வீடுகள் கோயில் கட்டடக்கலையை அடிப்படையாகக் கொண்டவை அல்ல. ஆனால் கேரளத்தின் வீடுகள் கோயில் கட்டடக் கலையை அடிப்படையாகக் கொண்டு உருவாக்கப்படுவை. கேரள வீட்டுக் கட்டடக்கலையில் பிரபலமானது நாலுகெட்டு வீடு ஆகும்.

பின்வருவனவற்றையும் பார்க்கவும்
 கட்டடக்கலை

வெளிச் சுட்டிகள்
 http://www.templenet.com/Kerala/kerala_archi.html

மேற்கோள்கள் 

கேரளக் கட்டிடக்கலை
கேரளக் கலைகள்
பெங் சுயி

பெங் சுயி (சீனம்: 风水 ஃபங் ஷுவெய் அல்லது ஃபங் ஷுயி, என்னும் "காற்று நீர்"  or )) என்பது சூழலுடன் இசைந்து வாழ்வது தொடர்பாக சீனாவில் புழக்கத்திலிருக்கும் பாரம்பரிய அறிவுத்துறையாகும். இது இந்தியாவின் வாஸ்து சாஸ்திரம் போன்றதாகும். வாஸ்து சாஸ்திரத்திலிருந்தே பெங் சுயி தோன்றியிருக்கக்கூடுமென்றும் கருதப்படுகிறது. தற்காலத்தில் பெங் சுயி, சீனாவின் எல்லைகளைத் தாண்டி உலகின் பல பகுதிகளிலும் பின்பற்றுபவர்களைக் கொண்டுள்ளது.

பெங் சுயி என்பதன் பொருள் 

பெங் சுயி என்பதன் நேரடியான பொருள், காற்றும், நீரும் என்பதாகும். மனிதனதும் ஏனைய உயிரினங்களதும் வாழ்க்கைக்குக் காற்றும் நீரும் இன்றியமையாதன. பூமியிலுள்ள காற்றுடனும், நீருடனும் இசைந்து வாழ்வது மனிதனுக்கு அதிட்டத்தையும், வளத்தையும் கொண்டுவரும் என்று பண்டைய சீனர்கள் நம்பினார்கள். அதனால்தான் அதிட்டத்தையும், வளத்தையும் கருதிக் கையாளப்பட்டுவரும் இந்த அறிவுத்துறைக்கு பெங் சுயி என்ற பெயர் வந்தது.

மேற்கோள்கள் 

சீனப் பண்பாடு
மத்திய மாகாணம், இலங்கை

இலங்கையின் ஒன்பது மாகாணப் பிரிவுகளில் மத்திய மாகாணமும் ஒன்று. இது இலங்கையின் மத்திய மலைப் பிரதேசத்தில் அமைந்துள்ளது. கண்டி இதன் தலை நகரமாகும். இது மாத்தளை, கண்டி, நுவரெலியா ஆகிய மாவட்டங்களை உள்ளடக்கியுள்ளது.

வரலாறு 
பிரித்தானிய ஆட்சியின் கீழ் மத்திய மாகாணமானது 1833இல் உருவானது. விடுதலை பெற்ற பின்னர், 1987ஆம் ஆண்டு வரை சட்டப்பூர்வ அங்கீகாரம் அல்லது அதிகாரமும் இதற்கு வழங்கப்படவில்லை.

மேற்கோள்கள்

பின்வருவனவற்றையும் பார்க்கவும் 
 இலங்கை

கண்டி இராச்சியம்
வடமத்திய மாகாணம், இலங்கை

வடமத்திய மாகாணம் அனுராதபுரம், பொலநறுவை ஆகிய மாவட்டங்களை உள்ளடக்கியுள்ளது. இம் மாகாணத்தின் பெரும்பகுதியும் நாட்டின் உலர்வலயப் பிரதேசத்திலேயே அமைந்துள்ளது. இலங்கையின் பண்டைய தலைநகரங்களான அனுராதபுரம், பொலநறுவை என்பன இம் மாவட்டத்திலேயே உள்ளன. எனினும் இப் பகுதிகள் மிகக்குறைந்த சனச் செறிவுள்ள பகுதிகளாகவே இன்று காணப்படுகின்றன. 1977 ஆம் ஆண்டுக்குப் பின் மகாவலி அபிவிருத்தித் திட்டத்தின் கீழ் இப் பிரதேசங்களில் பெருமளவு குடியேற்றத் திட்டங்கள் உருவாக்கப்பட்டுள்ளன. இந்த மாகாணத்தின் பரப்பளவு 10,472 km2

இதன் மக்கள் தொகை 1,266,663 ஆகும். இந்த மாகாணம் மக்கள் தொகை அடிப்படையில் மூன்றாவது பெரிய மாகாணம் ஆகும்.

பின்வருவனவற்றையும் பார்க்கவும்
 இலங்கை

மேற்கோள்கள் 

வடமத்திய மாகாணம், இலங்கை
கண்டி இராச்சியம்
வடமேல் மாகாணம், இலங்கை

இலங்கையின் மாகாணப் பிரிவுகளில் ஒன்றான வடமேல் மாகாணம் குருநாகல், புத்தளம் 
சிலாபம் ,கம்பஹா ஆகிய நிர்வாக மாவட்டங்களைத் தன்னுள் அடக்கியுள்ளது. வட மாகாணத்துக்கும், மேல் மாகாணத்துக்கும் இடைப்பட்ட மேற்குக் கடற்கரையை அண்டி அமைந்துள்ள இது, மேல் மாகாணம், சப்ரகமுவா மாகாணம், வட மாகாணம், வடமேல் மாகாணம், மத்திய மாகாணம் ஆகியவற்றை எல்லைகளாகக் கொண்டு அமைந்துள்ளது.

பின்வருவனவற்றையும் பார்க்கவும் 
 இலங்கை

மேற்கோள்கள்

வடமேல் மாகாணம், இலங்கை
சப்ரகமுவா மாகாணம்

சப்ரகமுவா மாகாணம் இரத்தினபுரி, கேகாலை ஆகிய மாவட்டங்களை உள்ளடக்கியுள்ளது. மேல் மாகாணம், வடமேல் மாகாணம், மத்திய மாகாணம், ஊவா மாகாணம், தென் மாகாணம் ஆகிய 5 மாகாணங்களை எல்லைகளாகக் கொண்டுள்ளது.

பின்வருவனவற்றையும் பார்க்கவும்
 இலங்கை

மேற்கோள்கள்

சபரகமுவா மாகாணம், இலங்கை
கண்டி இராச்சியம்
பிறிட்ஸ்கர் பரிசு

பிறிட்ஸ்கர் கட்டிடக்கலைக்கான பரிசு வாழ்ந்துகொண்டிருக்கும் கட்டிடக்கலைஞர்களைக் கௌரவிப்பதற்காக, பிறிட்ஸ்கர் குடும்பத்தால் நடத்தப்படும் ஹையாத் பவுண்டேஷன் நிறுவனத்தினால் ஆண்டுதோறும் வழங்கப்படுவதாகும். கட்டிடக்கலைத்துறைக்கான உலகின் முன்னணிப் பரிசு இதுவே. இது 1977ல், ஜே ஏ. பிறிட்ஸ்கர் என்பவரால் உருவாக்கப்பட்டது. பெரிதும் நோபல் பரிசைத் தழுவி உருவாக்கப்பட்டதனால், சில சமயங்களில் இது, "கட்டடக்கலையின் நோபல் பரிசு" எனக் குறிப்பிடப்படுவதுண்டு.

இப் பரிசு பெற்றவர்களின் முழுமையான பட்டியல்

மேற்கோள்கள்

வெளி இணைப்புகள் 
 பிறிட்ஸ்கர் உத்தியோகபூர்வ தளம் 

கட்டிடக்கலை
பரிசுகளும் விருதுகளும்
அகில இலங்கைத் தமிழ்க் காங்கிரஸ்

அகில இலங்கைத் தமிழ்க் காங்கிரஸ் ஆகஸ்ட் 29, 1944 ல், இலங்கையில் வாழும் தமிழ் பேசும் மக்களின் உரிமைகளைப் பாதுகாக்கும் நோக்கில் மூத்த தமிழ்த் தலைவரான ஜீ. ஜீ. பொன்னம்பலம் அவர்களால் தொடங்கப்பட்டது. 1945ல் பிரித்தானிய அரசினால் அமைக்கப்பட சோல்பரி ஆணைக்குழுவின் முன், இலங்கையில் சிறுபான்மையினருக்கு ஐம்பதுக்கு ஐம்பது எனப் பரவலாக அறியப்பட்ட, சமபல பிரதிநிதித்துவம் கோரி இக்கட்சி வாதாடியது. எனினும் இது ஏற்றுக்கொள்ளப்படவில்லை. 1947ல் நடைபெற்ற இலங்கைப் பாராளுமன்றத் தேர்தலில் இக் கட்சி சில ஆசனங்களை வென்றது. எக்கட்சியும் அரசு அமைப்பதற்குரிய பெரும்பான்மையைக் கொண்டிராத நிலையில், கூடிய ஆசனங்களைக் கொண்ட தனிக்கட்சி என்ற நிலையிலிருந்த ஐக்கிய தேசியக் கட்சிக்கு மாற்றாக அரசாங்கமொன்றை அமைக்கும் முயற்சிகளும் தோல்வியடைந்த பின்னர், ஐக்கிய தேசியக் கட்சிக்கு ஆதரவளிக்க தமிழ்க் காங்கிரஸ் முடிவு செய்தது.

மேற்கோள்கள்

இலங்கைத் தமிழ்த் தேசிய அரசியல் கட்சிகள்
1944இல் நிறுவப்பட்ட அரசியல் கட்சிகள்
தமிழர் விடுதலைக் கூட்டணி

1972 ஆம் ஆண்டில் இலங்கையின் முக்கிய தமிழ்க் கட்சிகளான தமிழரசுக் கட்சி, தமிழ்க் காங்கிரஸ், இலங்கைத் தொழிலாளர் காங்கிரஸ் என்பவை சேர்ந்து தமிழர் கூட்டணி என்னும் கூட்டமைப்பை உருவாக்கின. மேற்படி கட்சிகளின் தலைவர்களாக இருந்த எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோர் கூட்டுத் தலைவர்களாக நியமிக்கப்பட்டனர்.

1976 ல் இவ்வமைப்பு தமிழர் விடுதலைக் கூட்டணி (சிங்களம்: ද්රවිඩ එක්සත් විමුක්ති පෙරමුණ ஆங்கிலம்: Tamil United Liberation Front) எனப் பெயர் மாற்றம் பெற்றதுடன், வட்டுக்கோட்டையில் நடந்த அதன் மாநாட்டில், "வட்டுக்கோட்டைத் தீர்மானம்" என்று பரவலாக அறியப்படும் தீர்மானத்தையும் நிறைவேற்றியது. இத் தீர்மானம் இலங்கையில் தமிழ்த் தேசத்தின் இருப்பைப் பாதுகாத்துக் கொள்வதற்காக, சுயநிர்ணய உரிமையின் அடிப்படையில், சுதந்திர, இறைமையுள்ள, மதச் சார்பற்ற, சோசலிசத் தமிழீழ நாட்டை மீள்விக்க வேண்டுமெனப் பிரகடனம் செய்தது.

1977 ஆம் ஆண்டில் நடைபெற்ற பொதுத் தேர்தலில், சுதந்திரத் தமிழீழக் கொள்கைக்கு மக்கள் ஆணை கோரிப் போட்டியிட்ட தமிழர் விடுதலைக் கூட்டணி பெரும் வெற்றி பெற்று, இலங்கைப் பாராளுமன்றத்தில் பிரதான எதிர்க் கட்சியாக அமரும் வாய்ப்பைப் பெற்றது. கூட்டணித் தலைவர் அப்பாப்பிள்ளை அமிர்தலிங்கம் எதிர்க்கட்சித் தலைவரானார்.

70 களின் ஆரம்பத்திலிருந்தே சிறு சிறு குழுக்களாக இயங்கிவந்த தீவிரவாத இளைஞர்கள், படிப்படியாகப் பலம் பெற்றுவந்தார்கள். அதனால் 1983க்குப் பின்னர் தமிழர் அரசியலில் தமிழர் விடுதலைக்கூட்டணியின் முக்கியத்துவம் குறையத் தொடங்கியது.

மேற்கோள்கள்

இலங்கைத் தமிழ்த் தேசிய அரசியல் கட்சிகள்
தமிழ்த் தேசியக் கூட்டமைப்பு
1972இல் நிறுவப்பட்ட அரசியல் கட்சிகள்
கட்டிடம்

கட்டடம் அல்லது கட்டிடம் (Building) என்பது பல கூறுகளை இணைத்து உருவாக்கப்படும் ஒன்றாகும். மனிதனால் உருவாக்கப்படும் இது பெரும்பாலும் நிலத்துடன் நிரந்தரமாகப் பிணைக்கப்பட்டிருக்கும். 

கட்டடம் ஒரு தனிக் குடியிருப்பாளரை மழையிலிருந்து காப்பாற்றுவதற்காக அமைக்கப்பட்ட ஒரு கூரை மட்டும் கொண்ட ஒரு குடிசையாகவோ அல்லது வெப்பநிலை, காற்றோட்டம், வெளிச்சம், வாயுக் கொள்ளளவு, பக்டீரியா நடமாட்டம், அமுக்கம், மக்கள் நடமாட்டம் மற்றும் செயற்பாடுகளைக் கட்டுப்படுத்தும் வசதிகளைக் கொண்ட, சிக்கலான, மருத்துவ மனைகள் போன்ற கட்டிடங்களாகவோ இருக்கக்கூடும். சிக்கலான அமைப்புகளும், வசதிகளும் தேவைப்படும் கட்டடங்கள், கட்டிடக்கலைஞர்கள், அமைப்புப் பொறியாளர்கள், கட்டிடச் சேவைகள் பொறியாளர்கள் உட்படப் பல்வேறு தொழில் வல்லுநர்களின் உதவியுடன் கட்டப்படுகின்றன. எனினும் வீடுகள் போன்ற சிறிய, எளிமையான கட்டிடங்களில் நிபுணர்களின் பங்களிப்புகள் குறைவாகவேயிருக்கும். வளர்ந்துவரும் நாடுகளில் மிகக் குறைந்த வீதமான மக்களே கட்டடம் கட்டுவதற்குத் தொழில் நிபுணர்களின் பங்களிப்பை நாடுகின்றார்கள்.

பொதுவாக எல்லா நாடுகளிலும் பெரு நகரப்பகுதிகளில் கட்டப்படும் கட்டிடங்களில் உரிய நிபுணர்களின் பங்களிப்பு இன்றிக் கட்டடம் கட்டுவதற்கான அனுமதியை அதற்குரிய அதிகாரம் பெற்ற நிறுவனங்களிலிருந்து பெறமுடியாது.

கட்டடம் கட்டப்படுகின்ற சூழல், உரிமையாளர்களின் நிதி நிலை, நாட்டின் அரசியல் பொருளாதார நிலைமைகள் என்பவற்றைப் பொறுத்துக் கட்டிடங்களில் கட்டிடப் பொருட்களின் பயன்பாடு அமைகின்றது.

கட்டிடங்களின் வகைகள் 
கட்டடங்கள் அவற்றின் அமைவிடம், பயன்பாடு, அமைப்பு, பயன்படுத்தும்  கட்டுமான பொருள், ஆகியவற்றைப்  பொருத்து பல வகைகளில் பிரிக்கப்படுகிறது .

பயன்பாட்டை பொருத்து  கட்டிடங்களின்  வகைப்பாடு 

 குடியிருப்புக் கட்டடங்கள் 
 சட்டசபைக் கட்டடங்கள்
 கல்விசார்ந்த கட்டடங்கள்
 தொழில் சார்ந்த கட்டடங்கள்

கட்டிட உறுப்புக்கள் 
ஒரு கட்டடம் பல வகையான கட்டிடக் கூறுகள் சேர்ந்து அமைந்த ஒன்று. இத்தகைய கூறுகள் சிலவற்றைக் கீழேயுள்ள பட்டியல் காட்டுகின்றது.

 அத்திவாரம்
 சுவர்
 தூண்
 கதவு
 சாளரம்
 கூரை
 படிக்கட்டு
 விதானம் 
 தரை 
 பீடம்

 சாய்வுப் பாதைகள்

கட்டமைப்பு சுமைகள் 
ஒரு கட்டிடமானது பலவகை சுமைகளுக்கு உட்படுகிறது .

 நிலைச்சுமைகள்
 சுமத்திய சுமைகள்
 காற்று சுமைகள்
 பனி சுமைகள்
 நிலஅதிர்வுச் சுமைகள்

இவற்றையும் பார்க்கவும் 
 ஒளியமைப்பு
 கட்டிடச் சக்தி மேலாண்மை முறைமை

மேற்கோள்கள்

கட்டிடக்கலை
கட்டடங்கள்
கட்டிடப் பொருள்

கட்டிடங்கள் கட்டுவதற்குப் பயன்படும் பொருட்கள் பொதுவாகக் கட்டிடப் பொருள்கள் என வழங்கப்படுகின்றன. பல்வேறு வகையான கட்டிடப் பொருட்கள் இன்று உலகம் முழுவதும் பயன்பாட்டிலுள்ளன. மிகப்பழைய காலத்தில் கட்டிடம் கட்டப்படும் இடங்களுக்கு அண்மையில் கிடைக்கக் கூடிய பொருட்களையே கட்டிடங்கள் கட்டப் பயன்படுத்தினார்கள். போக்குவரத்து வசதிகள் குறைந்த அக் காலத்தில், அரசர்களும், பெருந் தனவந்தர்களும் மட்டுமே தூர இடங்களிலிருந்து பொருட்களை எடுத்துவந்து கட்டிடங்களைக் கட்ட இயலும். பெரும்பான்மையான சாதாரண பொது மக்கள், தமது வாழிடங்களையும், பிற கட்டிடங்களையும் சூழலில் கிடைக்கக் கூடிய பொருட்களைப் பயன்படுத்தியே கட்டிக் கொண்டார்கள். காட்டுமரக் கிளைகள், இலைகுழைகள், புற்கள், கற்கள், மண், விலங்குகளின் தோல், ஏன் பனிக் கட்டிகள் கூடக் கட்டிடப் பொருட்களாகப் பயன்படுகின்றன. மேலே குறிப்பிட்ட பொருட்கள் மனிதர்கள் கட்டிடங்களைக் கட்டத் தொடங்கிய ஆரம்ப காலங்களிலேயே உபயோகத்திலிருந்தும், இன்றுவரை உலகின் பல பகுதிகளிலும் இவை உபயோகத்திலிருந்து வருகின்றன.

முக்கியமான கட்டிடப் பொருள்கள்

மண்

சிறிய குடிசைகளை மட்டுமன்றிப் பெரும் நகரங்களையே கூட உருவாக்கிய பெருமை மண்ணுக்கு உண்டு. மண்ணால் கட்டப்படும் கட்டிடங்கள் நிரந்தரமானவையல்ல என்ற கருத்தே பொதுவாக நிலவினாலும், மண்ணால் கட்டப்பட்ட கட்டிடங்கள் பல ஆயிரக்கணக்கான வருடங்கள்கூட நிலைத்திருந்ததற்குச் சான்றுகள் உண்டு. பல நவீன கட்டிடப் பொருட்கள் போலன்றி, மண், புதுப்பிக்கப்படக்கூடியது. கட்டிடங்கள் அழிந்து போகும்போது மீண்டும் மண்ணுடனேயே கலந்துவிடக்கூடியது.

கல்

இயற்கையில் கிடைக்கும் பல்வேறு வகையான கற்கள் மிகப் பழங் காலத்திலிருந்தே கட்டடப் பொருளாகப் பயன்பட்டு வருகின்றது. சுண்ணாம்புக் கற்கள், மாபிள் கல், கருங்கல், மணற்கல் என்பவை இவற்றுள் முக்கியமானவை. நீண்ட காலம் நிலைத்திருக்க வேண்டுமென விரும்பிய கட்டிடங்கள் இவ்வாறான ஏதாவதொரு கல்லைப் பயன்படுத்தியே கட்டப்பட்டன.

மரம்

தூண்கள், உத்தரங்கள், கூரைக்கான சட்டகங்கள், கதவுகள், யன்னல்கள், தளம், அலங்காரத்துக்குரிய கட்டிடக் கூறுகள் எனப் பலவாறாகக் கட்டிடங்களில் மரம் பயன்படுகின்றது.உலகின் பல பாகங்களில் மரம் இலகுவாகக் கிடைக்கக் கூடிய பொருளாக இருந்து வந்தது. இது ஒரு புதுப்பிக்கப்படக்கூடிய கட்டடப்பொருளுமாகும். எனினும், கட்டிடம் கட்டுதல், தளபாட உற்பத்தி, விறகு போன்ற பல்வேறு தேவைகளுக்காகவும், விவசாய விரிவாக்கம், நகராக்கம் என்பவற்றாலும் பெருமளவில் காடுகள் அழிக்கப்பட்டமையால் மரம், பல நாடுகளில் ஒரு விலைகூடிய பொருளாக இருந்துவருகிறது. சுற்றுச் சூழல் காரணங்களுக்காகக் காடுகள் அழிவதைத் தடுக்கும் நோக்கிலும், பலத் தேவைகளுக்காகவும் மரத்துக்குப் பதிலாக வேறு கட்டிடப் பொருட்கள் உருவாக்கப்பட்டுப் பயன்பாட்டிலுள்ளன. ஆனாலும் மரம் இன்றும் ஒரு முக்கியமான கட்டிடப் பொருளே.

சுண்ணாம்பு

சீமெந்து
சீமைக்காரை அல்லது சீமெந்து என்பது மிக முக்கியமான கட்டுமான பொருளாகும் .இந்த சீமைக்காரையே கட்டுமானத்தின் அனைத்து வேலைப்பாடுகளிலும் முக்கியமானதாகும்

காங்கிறீற்று

இரும்பு

உருக்கு

கண்ணாடி

பிளாஸ்ட்டிக்கு

கண்ணாடியிழைப் பிளாஸ்ட்டிக்கு

கண்ணாடியிழைக் காங்கிறீற்று

இவற்றையும் பார்க்கவும்
பசுமைக் கட்டிடப் பொருள்

மேற்கோள்கள்

கட்டிடப் பொருட்கள்
கட்டிடக்கலை
பெரிய ஆக்கு

75 சதம மீட்டர் நீளமுள்ள, பறக்காத, பெரிய ஆக்கு அல்லது பெரிய ஓக் (Great Auk) பிங்குயினஸ் இம்பென்னிஸ் (அல்லது அல்கா இம்பென்னிஸ்), எல்லா ஆக்குகளிலும் பெரியதாகும். அற்றுப்போன இனமான இந்தப் பெரிய ஆக்குகள் வேல்சு மொழியில், அவற்றின் தலையிலுள்ள வெள்ளை நிறத்தை வைத்து, "வெண் தலை" எனப் பொருள்படும்  பென்குயின் (penquin) என அழைக்கப்பட்டன. எனவும் இதுவே பின்னர் "பென்குயின்" என்ற பறவையின் பெயருக்கு அடிப்படையாக அமைந்தது எனவும் நம்பப்படுகின்றது. தென்னரைக் கோளத்தில் பெரிய ஆக்கை ஒத்த (தற்போது பென்குயின் என அறியப்படும்) பறவைகளைக் கண்ட கடற்பயணிகள், இவ்விரு பறவைகளுக்கிடையிலும் காணப்படும் ஒற்றுமை காரணத்தால், தாம் புதிதாகக் கண்ட பறவைகளையும் அதே பெயரில் அழைத்தனர்..

பெரிய ஆக்குகள் ஒரு வருடத்தில் ஒரு முட்டையை மாத்திரமே இடுகின்றன. இவை நன்றாக நீந்தக் கூடியவை. தங்கள் சிறகுகளை உபயோகித்து நீருக்கடியில் நீந்த வல்லவை. பெரிய ஆக்குகள் ஒரு காலத்தில், கனடாவுக்கு அப்பாலுள்ள தீவுகளிலும், கிறீன்லாந்து, ஐஸ்லாந்து, நோர்வே, அயர்லாந்து மற்றும் பிரித்தானியா போன்ற இடங்களில் பெரும் எண்ணிக்கையில் காணப்பட்டன.

ஏனைய ஆக்குகளைப் போல, பெரிய ஆக்குகளால் பறக்க முடியாது. இதனால் தான் இப் பறவைகள் மனிதருக்கு இலக்காகக்கூடியனவாக இருந்தன. கி.பி. 8 ஆம் நூற்றாண்டிலிருந்து இப் பறவைகள், உணவுக்காகவும், மெத்தைகள் செய்வதற்காகவும் வேட்டையாடப்பட்டன. காலப்போக்கில் இப் பறவைகள் அழிந்து போகும் வரை வேட்டையாடப்பட்டன. இவ்வினத்தின் கடைசி இணைகள், 1844, ஜூலை 3ல் ஐஸ்லாந்துக்கு அப்பாலுள்ள ஒரு தீவில் வைத்துக் கொல்லப்பட்டன.

மேற்கோள்கள்

பின் வருவனவற்றையும் பார்க்கவும் 
 அழிந்த பறவைகள்

வெளியிணைப்புகள் 
 Great Auks described in The Birds of North America

அழிந்த பறவைகள்
பறக்காத பறவைகள்
ஆக்குகள்
இலங்கைக் காட்டுக்கோழி

இலங்கைக் காட்டுக்கோழி (Srilankan Junglefowl)(கல்லசு இலபாயெட்டீ) பேசண்ட் குடும்பத்தைச் சேர்ந்த சிற்றினமாகும். இது இலங்கையில் மட்டும் வாழக்கூடிய அகணிய உயிரி ஆகும். இது வீட்டில் வளர்க்கும் கோழிகளை உருவாக்கிய காட்டுக்கோழியான, இந்தியாவின் சிவப்புக் காட்டுக்கோழி எனப்படும் கல்லசு கல்லசு சிற்றினத்திற்கு நெருங்கிய உறவுள்ளது.

இவை அளவிற் பெரிய பறவைகள். ஆண் பறவைகள் பல நிறம் கொண்ட இறகுகளைக் கொண்டவை. எனினும் அடர்த்தியான காடுகளில் இவற்றைக் கண்டுகொள்வது கடினம். இவை காடுகளிலும், பற்றைகளிலும் வாழுகின்றன. இலங்கையில் இவற்றை, கித்துல்கல, யால, சிங்கராஜ ஆகிய இடங்களில் காணலாம்.

இது கல்லது பேரினத்தைச சேர்ந்த நான்கு வகைப் பறவைகளில் ஒன்று. இது நிலத்தில் கூடு கட்டும் பறவை. ஒரு கூட்டில் 2 முதல் 4 முட்டைகள் வரை இடும். பெசண்ட் குடும்பத்தைச் சேர்ந்த பல பறவைகளைப் போலவே இவ்வகையிலும், ஆண் பறவைகள், அடைகாப்பதிலோ அல்லது பொரிக்கும் குஞ்சுகளை வளர்ப்பதிலோ எவ்வித பங்கும் வகிப்பதில்லை. இவ்வேலைகளை மங்கலான நிறத்துடன், சிறப்பான உருமறைப்புக்கான உடலைக் கொண்ட பெண் பறவைகளே செய்கின்றன.

ஆண் இலங்கைக் காட்டுக்கோழி சுமார் 66 முதல் 73 செ.மீ. வரை நீளம் கொண்ட பறவையாகும். இது நாட்டுக் கோழி போன்ற உடலமைப்பும், செம்மஞ்சள் கலந்த சிவப்பு நிற உடலும், கடும் ஊதா நிற சிறகுகளையும், வாலையும் கொண்டது. தலையின் பின்பகுதியும், கழுத்தும் பொன்னிறமானவை. முகம் வெறுமையான சிவப்புத் தோலையும், முகப்பகுதியிலிருந்து மடிந்து நீண்டு தொங்கும் செந்நிறத் தோற் பகுதியையும் கொண்டது. உச்சியிலமைந்துள்ள "கொண்டை" யும், மஞ்சளான மையப் பகுதியுடன் கூடிய சிவப்பு நிறமானதே.

பெண் மிகவும் சிறியது, 35 செ.மீ. நீளம் மட்டுமே உடையது. இவை அடிவயிற்றிலும், மார்பிலும் வெள்ளை நிறம் அமைந்த, மண்ணிற உடலை கொண்டவை.

பெரும்பாலான பெசண்ட் குடும்பப் பறவைகளைப் போலவே இலங்கைக் காட்டுக்கோழியும் நிலத்தில் வாழும் வகையாகும். இவை நிலத்தைக் கால்களால் கிளறி, பல்வேறு விதைகள், விழுந்த பழங்கள், மற்றும் பூச்சிகள் போன்றவற்றை எடுத்து உண்கின்றன.

இந்தக் காட்டுக்கோழி இலங்கையின் தேசியப் பறவையாகப் அறிவிக்கப்பட்டுள்ளது.

உசாத் துணை 

 Birds of India by Grimmett, Inskipp and Inskipp,

மேற்கோள்கள்

காட்டுக்கோழி
இலங்கையின் தேசிய சின்னங்கள்
செனிகல்

செனிகல் குடியரசு (Republic of Senegal) மேற்கு ஆப்பிரிக்காவில், செனிகல் நதியின் தெற்கில் அமைந்துள்ள ஒரு நாடாகும். மேற்கில் அத்லாந்திக் சமுத்திரமும், வடக்கில் மௌரித்தானியாவும், கிழக்கில் மாலியும், தெற்கில் கினியாவும், கினி-பிசாவும் எல்லைகளாக உள்ளன. செனிகல் கிட்டத்தட்ட அனைத்துப் பக்கத்தாலும் காம்பியா நாட்டைச் சூழ, கடற்கரையிலிருந்து 300 கிமீ வரை உள்ளே நீண்டு செல்லும் ஒடுங்கிய நிலப் பகுதியாக  அமைத்துள்ளது. கேப் வேர்டே தீவுகள் செனகல் கரையிலிருந்து 500 கிமீ க்கு அப்பால் அமைந்துள்ளது.

வெளியிணைப்புகள் 
 Gouvernement du Sénégal - உத்தியோகபூர்வ அரசாங்கத் தளம்  (பிரெஞ்சு மொழியில்)

மேற்கோள்கள்

மேற்கு ஆப்பிரிக்க நாடுகள்
செனிகல்
ஐக்கிய நாடுகள் சபையின் உறுப்பு நாடுகள்
கிளி

கிளி சித்தாசிடே குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரலேசியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (Rose Ringed parakeet).

உணவு 
விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை.

வாழ்வியல் 
கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன.

பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை.

மேற்கோள்கள்

உசாத்துணை 
 அமுதம் தகவல் களஞ்சியம்
இசையமைப்பாளர்களின் பட்டியல்

இந்திய மொழித் திரைப்படங்களில், பாடல்களின் பங்கு இன்றியமையாத ஒன்று. அதுபோலத் தான் அப்பாடல்களை உருவாக்கும் இசையமைப்பாளர்களின் பங்கும். இவர்களுள் ஒருசிலர் சிறந்த பாடகர்களாகவும் விளங்குகின்றனர்.

தமிழ்த் திரைப்பட இசையமைப்பாளர்கள்

1930களில்

1940களில்

1950களில்

1960களில்

1970களில்

1980களில்

1990களில்

2000களில்

2010களில்

2020களில்

மேற்கோள்கள் 

+
இந்துக் கோயில்களின் பட்டியல்

இந்துக் கோயில்கள்

 இந்தியக் கோவில்கள்
 பிருஹதீஸ்வரர் கோவில், தஞ்சாவூர், தமிழ்நாடு
 மீனாட்சியம்மன் கோவில், மதுரை, தமிழ்நாடு

 இலங்கைக் கோவில்கள்
திருக்கேதீஸ்வரம்
 திருக்கோணேஸ்வரம், திரிகோணமலை
கதிர்காமக் கந்தன் ஆலயம், கதிர்காமம்
 நல்லூர்க் கந்தசுவாமி கோவில், நல்லூர்
செல்வச் சந்நிதி, தொண்டமனாறு
வைத்தீஸ்வரர் ஆலயம், வண்ணார்பண்ணை, யாழ்ப்பாணம்
நாகபூஷணி அம்மன் கோயில், நயினாதீவு
மாவிட்டபுரம் கந்தசுவாமி கோவில், மாவிட்டபுரம்
துர்க்கை அம்மன் கோயில், தெல்லிப்பழை
கருணாகரப் பிள்ளையார் கோவில், உரும்பிராய்
இணுவில் கந்தசுவாமி கோயில், இணுவில்
பன்றித்தலைச்சி அம்மன் கோவில், மட்டுவில்
சிட்டிவேரம் கண்ணகை அம்மன் ஆலயம், வரணி
பெருமாள் கோயில், யாழ்ப்பாணம்
வரதராஜ பெருமாள் ஆலயம், பொன்னாலை
மண்டூர்க் கந்தசுவாமி கோயில், மண்டூர்
சித்தாண்டி முருகன் கோவில், சித்தாண்டி
வல்லிபுர ஆழ்வார் கோயில், வல்லிபுரம்
மருதடி விநாயகர் ஆலயம், மானிப்பாய்
ஒட்டிசுட்டான் தான்தோன்றீஸ்வரம், ஒட்டிசுட்டான்
வற்றாப்பளை அம்மன் கோயில், வற்றாப்பளை, முல்லைத்தீவு
மாத்தளை ஸ்ரீ முத்துமாரியம்மன் கோயில், மாத்தளை
றம்பொட ஆஞ்சநேயர் ஆலயம், றம்பொட, நுவரெலியா
கல்முனை தென்பத்திரகாளி அம்மன் கோயில்
கோண்டாவில் மேற்கு காளி கோவில்

மலையாளன் காடு ஐயனார் அராலி கிழக்கு யாழ்ப்பாணம்
 சிங்கப்பூர் கோயில்கள்
 செண்பக விநாயகர் ஆலயம்
 மகா மாரியம்மன் கோயில்
 ஸ்ரீநிவாசப் பெருமாள் கோயில்
 தண்டாயுதபாணி கோயில்
 வடபத்திர காளியம்மன் கோயில்
 வீரமாகாளியம்மன் கோயில்

 அவுஸ்திரேலியக் கோயில்கள்

இவற்றையும் பார்க்கவும் 

 இந்துக் கோயில் கட்டிடக்கலை

மேற்கோள்கள்

இந்து சமய கோயில்களின் பட்டியல் கட்டுரைகள்
யாழ்ப்பாணக் கோட்டை

யாழ்ப்பாணக் கோட்டை என்பது யாழ்ப்பாணத்தை ஐரோப்பியக் குடியேற்றவாத ஆட்சியாளர்கள் ஆண்ட காலத்தில் கட்டப்பட்ட கோட்டையாகும். முதலில் போத்துக்கீசரால் அமைக்கப்பட்ட இக் கோட்டை பின்னர் ஒல்லாந்தரால் இடித்து மீளவும் கட்டப்பட்டது. 1980களின் இறுதிக்காலம் வரை நல்ல நிலையில் இருந்த இக் கோட்டை பின்னர் இடம்பெற்ற உள்நாட்டுப் போரின் தாக்கத்தால் சிதைவடைந்த நிலையில் இருந்தது. 2009 ஆம் ஆண்டுக்குப் பின்னர் ஒல்லாந்த அரசின் உதவியுடன் திருத்தப்பட்டுள்ளது.

போத்துக்கீசர் காலம் 
யாழ்ப்பாண அரசு 1619 இல் போத்துக்கீசரின் நேரடி ஆட்சியின் கீழ் வந்ததும், தலைநகரத்தை நல்லூரிலிருந்து அவர்கள் யாழ்ப்பாணத்துக்கு மாற்றினர். அங்கே யாழ்ப்பாணக் குடாக்கடலை அண்டி ஒரு கோட்டையையும் கட்டினர். 1619 ஆகஸ்ட் மாதத்தில் பாதுகாப்புக்காகக் கோட்டையொன்றைக் கட்டிக்கொள்ள கோவாவிலிருந்த தலைமையகத்திலிருந்து பிலிப்பே டி ஒலிவேராவுக்கு அனுமதி கிடைத்திருந்தது எனினும் பொருத்தமான இடமொன்றைத் தெரிவுசெய்து கோட்டையின் கட்டிடவேலை 1625 ஆம் ஆண்டிலேயே ஆரம்பமானது. 1629 இல் இது உபயோகத்திலிருந்ததெனினும், 1637 இல் கூட இது முற்றாகக் கட்டிமுடிக்கப்படவில்லையென்றே தெரிகிறது. இது கிட்டத்தட்டச் சதுர வடிவமானது. நான்கு மூலைகளிலும் அமைந்த காவலரண்களுடன், ஒவ்வொரு பக்கச் சுவர்களின் மத்தியிலும் அரைவட்ட வடிவிலமைந்த அரண்களும் இருந்தன. கோட்டைக்குள்ளே கத்தோலிக்கத் தேவாலயமொன்றும், கப்டன் மேஜரின் வீடும், வைத்தியசாலையொன்றும் மேலும் சில முக்கியமான கட்டிடங்களும் இருந்தன. போத்துக்கீசரின் யாழ்ப்பாண நகரம் (போர்த்துக்கேயர் குடியேற்றம்) கோட்டைக்கு வெளியிலேயே இருந்தது.

ஒல்லாந்தர் காலம் 
யாழ்ப்பாணத்தை ஒல்லாந்தர் 1658 ஜூன் 22 இல் கைப்பற்றினர். போர்த்துக்கேயரின் கோட்டையையே ஒல்லாந்ததும் சில ஆண்டுகள் பயன்படுத்தினர். பின்னர் அதனை இடித்துவிட்டு ஐங்கோண வடிவிலமைந்த புதிய கோட்டையைக் கட்டினார்கள். முதலில் ஐங்கோணக் கோட்டையின் உள் அரண்களையும், பின்னர் 18 ஆம் நூற்றாண்டில் வெளிச் சுற்று அரண்களையும் கட்டினர். இக்கோட்டைக்குள் கட்டளைத் தளபதியின் இல்லமும், பிற படை அதிகாரிகளுக்கான இல்லங்களும் இருந்தன. மருத்துவமனை, சிறைச்சாலை என்பன உள்ளிட்ட வேறு பல கட்டடங்களும் இக்கோட்டைக்குள் காணப்பட்டன. இவற்றுடன், கிரேக்கச் சிலுவை வடிவில் அமைந்த தேவாலயம் ஒன்றும் அமைந்திருந்தது.

தற்காலம் 
1984–1987 காலப்பகுதியில் யாழ்ப்பாணத்தின் பெரும்பகுதி தமிழீழ விடுதலைப் புலிகளின் கட்டுப்பாட்டில் இருந்தபோதும், யாழ்ப்பாணக் கோட்டை இராணுவத்தின் வசமே இருந்து வந்தது. 1989 ஆம் ஆண்டில் இந்திய அமைதிகாக்கும் படை யாழ்ப்பாணத்தில் இருந்து வெளியேறிய பின்னர் கோட்டையை முற்றுகையிட்ட புலிகள் பல மாதங்களின்பின் அதனைக் கைப்பற்றிக்கொண்டனர். கைப்பற்றிய சிறிது காலத்தில் மீண்டும் இவ்வாறான நிகழ்வைத் தடுக்க கோட்டையின் பெரும்பகுதி புலிகளின் ஆலோசனையின் கீழ் அழிக்கப்பட்டது. 1995 ல் யாழ்ப்பாணத்தை இலங்கை இராணுவம் மீண்டும் கைப்பற்றியபோது இக்கோட்டையின் எச்சங்கள் இராணுவக் கட்டுப்பாட்டு பிரதேசத்தினுள் வந்தன.

படங்கள்

மேலும் பார்க்க 

 யாழ்ப்பாண அரசு
 யாழ்ப்பாண மாவட்டம்
 யாழ்ப்பாண நகரம்
 யாழ்ப்பாணக் குடாநாடு
 யாழ்ப்பாண வரலாறு

மேற்கோள்கள் 

யாழ்ப்பாண வரலாறு
யாழ்ப்பாணத்திலுள்ள கட்டடங்களும் கட்டமைப்புக்களும்
யாழ்ப்பாணத்திலுள்ள கோட்டைகள்
இலங்கையின் தொல்லியற்களங்கள்
இலங்கையில் உள்ள போர்த்துக்கீசக் கோட்டைகள்
மானிடவியல்

மானிடவியல் அல்லது மாந்தவியல் என்பது (Anthropology) மனித இனம் பற்றிய ஆய்வறிதல் ஆகும். இது மனித குலத்தைச் சமூக நிலை, பண்பாட்டு நிலை, உயிரியல் நிலை போன்ற வேறுபட்ட நிலைகளில் கடந்த கால மக்களையும், சமகால மக்களையும் (அதாவது எல்லாக் காலத்து மக்களையும் எல்லா இடங்களின் மக்களையும்) ஆராயும் பரந்து விரிந்த இலக்குடையதாக உள்ளது.

இது இரண்டு வகைகளில் முழுதளாவிய (holistic) தன்மை கொண்டது: இது எல்லாக் காலங்களையும் சேர்ந்த அனைத்து மனிதர்களையும், மனித இனத்தின் அனைத்து அம்சங்களையும் பற்றிக் கருத்தில் கொள்கின்றது. பண்பாடு பற்றிய எண்ணக்கருவும், மனித இயல்பு பண்பாடே எனும் கருத்தும் (notion); அதாவது எங்களுடைய இனம் உலகத்தை குறியீட்டு முறையில் விளங்கிக் கொள்வதற்கும், சமுதாய ரீதியில் குறியீட்டு முறையில் பயிலவும் பயிற்றுவிக்கவும், அக்குறியீடுகளின் அடிப்படையில் உலகத்தையும் எங்களையும் மாற்றிக் கொள்வதற்கும் ஏதுவாக முழுமையான தகுதியை வளர்த்துக் கொண்டுள்ளது என்னும் கருத்துமே மானிடவியலின் அடிப்படையாகும்.

ஐக்கிய அமெரிக்காவில், மானிடவியல் பாரம்பரியமாக நான்கு துறைகளாக வகுக்கப்படுகிறது: 
 உடல்சார் மானிடவியல்: இது உயர் பாலூட்டியின் நடத்தைகள், மனித படிமலர்ச்சியியல், குடித்தொகை, மரபியல் என்பவை பற்றி ஆராய்கின்றது; இத் துறை சில சமயங்களில் உயிரியல்சார் மானிடவியல் எனவும் வழங்கப்படுகின்றது.
 சமூக, பண்பாட்டு மானிடவியல்: இது சமூக மானிடவியல், பண்பாட்டு மானிடவியல் ஆகிய இரண்டையும் இணைத்து உருவாகியதாகும். இந்த ஆய்வுக் களம் சமூக வலையமைப்பு, சமூக நடத்தைகள், உறவுமுறை வடிவங்கள், அரசியல், நம்பிக்கைகள், உற்பத்தி வடிவங்கள், பரிமாற்றம், நுகர்வு மற்றும் ஏனைய பண்பாட்டு வெளிப்பாடுகள் என்பவற்றை உள்ளடக்கும்; 
 மொழிசார் மானிடவியல்: இது காலம் மற்றும் இடம் சார்ந்த நிலையில் மொழிகளின் வேறுபாடுகள், மொழியின் சமூகப் பயன்பாடு, மொழிப் பண்பாடு என்பவற்றுக்கிடையிலான தொடர்பு பற்றி ஆய்வு செய்கின்றது;
 தொல்பொருளியல், இது மனித சமூகங்களின் பொருள்சார் எச்சங்களை ஆராய்கிறது. (இது பொதுவாக ஒரு தனியான துறையாகவே கணிக்கப்படுகின்றது).

மானிடவியல் எண்ணக்கருக்கள் 
 நடத்தை நவீனத்துவம்(Behavioral modernity)
 குடியேற்றவாதம்
 பண்பாடு
 இனத்துவம்
 பரிமாற்றம்(Exchange) மற்றும் கொடுத்துவாங்கல் (Reciprocity)
 குடும்பம்
 பால்சார் வகிபாகம் (Gender role)
 உறவுமுறையும் மரபுவழியும்
 திருமணம்
 அரசியல் முறைமைகள்
 இனம்
 சமயம்
 வாழ்க்கை நிலை
 பிறபண்பாட்டுமயமாதல் (Transculturation)

மானிடவியல் துறைகளும் துணைத் துறைகளும் 
 உயிரியல் மானிடவியல் (அத்துடன்பௌதீக மானிடவியல்)
 சட்ட மானிடவியல்
 Paleoethnobotany
 பண்பாட்டு மானிடவியல் (சமூக மானிடவியல் எனவும் கூறலாம்)
 பயன்பாட்டு மானிடவியல்
 பண்பாட்டிடை ஆய்வு 
 இணையவெளி மானிடவியல்
 அபிவிருத்தி மானிடவியல்
 சூழல் மானிடவியல்
 பொருளாதார மானிடவியல்
 பழங்கால இசையியல்
 மருத்துவ மானிடவியல்
 உளவியல் மானிடவியல்
 அரசியல் மானிடவியல்
 சமய மானிடவியல் (Anthropology of religion)
 புறப்பொருள் மானிடவியல் (Public)
 காட்சி மானிடவியல்
 இனவரைவியல்
 மொழியியல்சார் மானிடவியல்
 விளக்கமுறை மொழியியல் (Synchronic linguistics) அல்லது விளக்க மொழியியல் (Descriptive linguistics)
 வரலாற்றுமுறை மொழியியல் (Diachronic linguistics) அல்லது வரலாற்று மொழியியல் (Historical linguistics)
 இனக்குழு மொழியியல் (Ethnolinguistics)
 சமூகமொழியியல்
 தொல்பொருளியல்

மேற்கோள்கள்
மயில்வாகனப் புலவர்

மயில்வாகனப் புலவர் (இயற்பெயர்: சுப்பிரமணியம் மயில்வாகனம்) யாழ்ப்பாணத்தை ஒல்லாந்தர் ஆட்சி செய்த காலத்தில் வாழ்ந்தவர். அக்காலத்தில் இருந்த ஒல்லாந்த அதிகாரியொருவரின் வேண்டுகோளுக்கிணங்க யாழ்ப்பாண வைபவமாலை என்னும் யாழ்ப்பாணச் சரித்திர நூலை இவர் இயற்றியதாகத் தெரிகிறது.

வரலாறு
இவர் யாழ்ப்பாணத்திலுள்ள மாதகல் என்னும் ஊரைச் சேந்தவர். இவருடைய தந்தையார் பெயர் சுப்பிரமணியம் எனவும் தாயார் பெயர் சிதம்பரம் எனவும் கூறுவர்.

வைபவமாலையின் சிறப்புப் பாயிரச் செய்யுளில் வரும்,
 "...மண்ணிலங்கு சீர்த்திவையா மரபில்மயில்
 வாகனவேள் வகுத்திட்டானே"

என வரும் அடிகளையும், இவரியற்றிய இன்னொரு நூலான புலியூரந்தாதி சிறப்புப் பாயிரச் செய்யுளில் வரும், 
 "...நல்ல கலைத்தமிழ் நூல்கள் விரிந்துரைத்த
 வையாவின் கோத்திரத் தான்மயில் வாகனன்..."

என்னும் அடிகளையும் ஆதாரமாகக் கொண்டு இவர், யாழ்ப்பாண அரசர்களான ஆரியச் சக்கரவர்த்திகளின் இறுதிக்காலப் பகுதியில் வாழ்ந்து வையாபாடல் எனும் யாழ்ப்பாணச் சரித்திரம் கூறும் நூலொன்றை எழுதிய வையா அல்லது வையாபுரி ஐயர் என்பவரது பரம்பரையைச் சேர்ந்தவர் என்று கூறப்படுகிறது.

இவர் வண்ணார்பண்ணைச் சிவன் கோயிலைக் கட்டுவித்த வைத்திலிங்கம் செட்டியாரின் நண்பராயிருந்தார் என்பதை வைத்து, இவரது காலம் 18 ஆம் நூற்றாண்டின் பின்னரையாக இருக்கக்கூடுமென நம்பப்படுகின்றது. "வைத்திலிங்கச் செட்டியார் கூழங்கைத் தம்பிரானிடம் பாடங்கேட்டது, மயில்வாகனப்புலவரை நடுவராக வைத்துக்கொண்டேயாம்."

குறிப்புகள்

வெளி இணைப்புகள்
 யாழ்ப்பாண வைபவ மாலை - நூலகம் திட்டம்
 மயில்வாகனப் புலவர்

ஈழத்துப் புலவர்கள்